钦定古今图书集成/明伦汇编/闺媛典/第223卷 > 林瞻曦妻陈氏
## 钦定古今图书集成/明伦汇编/闺媛典/第223卷 > 林瞻曦妻陈氏

按《海澄县志》：陈氏，林瞻曦妻，万户元戎文炀女也。年
十六于归，未七载，夫病笃，氏泣曰：“愿相从，无后先。”夫
曰：“死易耳，勿遗孤，贻我父母忧。”氏乃啮指以誓。及夫
亡，抚孤成立，事翁终老，训子通经，孝姑敬叔和，妯娌
御臧获，无不尽善。子长毕婚，氏疾作，召子曰：“尔父须
我久矣，无庸药石也。”遂卒。